kardosdrur/scandi-wiki huggingface dataset:
Løren Station

Løren Station (Løren stasjon) er en metrostation på Lørenbanen på T-banen i Oslo. Stationen åbnedes 3. april 2016 sammen med banen, der forbinder Sinsen på T-baneringen med Økern på Grorudbanen. Stationen, der er underjordisk, ligger ved Lørenveien i Lørenbyen i bydelen Grünerløkka.

Løren Station og Lørenbanen er dele af Oslopakke 3. Byggestarten var planlagt til maj 2013 med forventet færdiggørelse i begyndelsen af 2016. De samlede omkostninger for banen og station er beregnet til 1 mia. NOK. Det er beregnet, at Løren Station vil få 6.000 passagerer om dagen, hvilket vil gøre den til en af de ti mest benyttede T-banestationer i Oslo.

Allerede før anlæggelsen var endeligt vedtaget, indkom der arkitektforslag. Kristin Jarmund Arkitekter indleverede således et forslag efter opgave fra det daværende Oslo Sporveier. Forslaget rummede meget af det samme design og udformning, som arkitektfirmaet havde benyttet til Nydalen Station på T-baneringen fra 2003, der i sin tid blev nomineret til Mies van der Rohe-prisen. Løren Station endte dog med at blive til ved samarbejde mellem Arne Henriksen Arkitekter og MDH Arkitekter, der indleverede et fælles forslag til konkurrencen om den nye station i 2012.

Noter 

T-banestationer i Oslo
Etableret i 2016
Aalborg Basketball Klub

Aalborg Basketball Klub eller Aalborg Vikings er den største og mest aktive basketballklub i Nordjylland. Den blev stiftet i 1973 og tæller i dag over 250 medlemmer. Klubben spiller i 1. division, og har tidligere spillet i den bedste række.

Tidligere har klubben samarbejdet med AaB Fodbold om et eliteprojekt. Klubben træner to steder i Aalborg, Hasseris Gymnasium og Stadionhallen

Eksterne henvisninger 
 

Basketballklubber i Danmark
Sportsklubber i Aalborg
Børsgade

Børsgade er en gade på Slotsholmen i Indre By i København, der forbinder Christiansborg Slotsplads med Knippelsbro. Gaden blev oprindeligt anlagt som en dæmning, der forbandt Slotsholmen med den første Knippelsbro, der blev opført i 1618-1620 som en forbindelse til den nye bydel Christianshavn. Gennem senere udvidelser opstod så den nuværende gade, der fik sit navn i 1869 efter Børsen, som den ligger langs med.

Børsen blev opført af Christian 4. efter tegninger af Lorenz van Steenwinckel og Hans van Steenwinckel den yngre i 1619-1625, idet spiret med de fire sammenflettede dragehaler blev tegnet af Ludvig Heidritter. Bygningen var beregnet til oplagring og salg af varer og husede således en række forskellige handelsboder. I 1855 blev bygningen købt af Grosserer-Societetet, der i 1857 ombyggede den til brug som fondsbørs. Som sådan fungerede den til 1974, hvor Københavns Fondsbørs flyttede til Nikolaj Plads. Bygningen bruges nu til udstillinger.

Ved siden af Børsen opførte Henrik Müller i 1650 seks etageejendomme kaldet De seks Søstre eller Nybørs. I 1901-1904 blev de erstattet af den nuværende karre, C.F. Tietgens Hus, der blev opført i renæssancestil passende til Børsen af Axel Berg som hovedsæde for Privatbanken. Privatbanken blev fusioneret med Nordea i 2000, og bygningen huser nu Uddannelses- og Forskningsministeriet.

På den modsatte side ligger Børsgade langs med Slotsholmskanalen med Holmens Kirke og Danmarks Nationalbank overfor. Nedenfor gaden ved kanalen ligger Børskaj. Her ligger Kayak Bar, der både fungerer som spisested, afholder arrangementer og udlejer kajakker. Gaden som sådan er en hovedgade, der er præget af tæt trafik til og fra Christianshavn og Amager.

Eksterne henvisninger 

 Børsgade på Indenforvoldene.dk

Kilder 
 Storbyens Stednavne, s. 49, af Bent Jørgensen. Gyldendal, 1999. 
 Københavnske gadenavnes historie, s. 37, af Bent Zinglersen. Politikens Forlag, 1979.

Noter 

Gader i Indre By (København)
Slotsholmen
Ólafur Jóhannesson

Ólafur Jóhannesson (født 1. marts 1913 i Stórholti í Fljótum, død 20. maj 1984), var en islandsk advokat, juraprofessor og politiker.

Jóhannesson blev i 1968 formand for Fremskridtspartiet. Han var Islands statsminister ad to omgange. Den første periode strakte sig fra 14. juli 1971 til 28. august 1974 som leder af en koalitionsregering med Det Liberale Venstre. I 1974 blev han justits-, kirke- og handelsminister i en koalition ledet af Selvstændighedspartiet. Hans anden periode som statsminister løb fra 1. september 1978 til 15. oktober 1979.

Eksterne henvisninger 
 Alþingi.is - Ólafur Jóhannesson

Statsministre fra Island
Udenrigsministre fra Island
Altingsmedlemmer
Jurister fra Island
Advokater fra Island
Adolf Fredrik Lindblad

Adolf Fredrik Lindblad (født 1. februar 1801 i Skänninge, død 23. august 1878 på sin landejendom Lövingsborg i nærheden af Linköping) var en svensk komponist.

Lindblad blev opdraget af plejeforældre og sat i handelslære, men uden resultat. Som ungt menneske kom han 3 år på et engelskt skibskontor i Hamburg, men det blev mest musikalske impulser, der optog hans sind. En kort tid beklædte han derefter en bogholderbestilling i Norrköping. Der lærte han digteren Atterbom og Bellmanssangeren Kernell at kende. Han drog 1823 til Uppsala, hvor han i Geijer fandt en ven og i oberstinde Silfverstolpe en formaaende protektrice. Han studerede her musikkens teori (under Hæffner), drog senere i samme øjemed til Berlin, hvor han studerede under Zelter og som medelev havde Mendelssohn, der følte sig kunstnerisk og menneskelig interesseret af den ham musikalsk beslægtede unge svensker. Efter sin hjemkomst 1827 bosatte han sig i Stockholm, grundede der en musikskole efter den dengang meget omtalte Logierske metode. Han komponerede 2 symfonier, hvoraf den første (C-Dur) opførtes 1839 i Leipzig, en opera Frondörerne (1835), en anden Blenda (ufuldført), en stor mængde kammermusik, navnlig mange kvartetter, klaverstykker og endelig en masse sange. I 1831 blev han medlem af det musikalske akademi. I sin ungdoms arbejder viste han universelle rørelser med tilknytning til Beethoven, Schubert og Weber, men han undgik ikke en ret smålig kritik i hjemmet. Efterhånden blev sangkompositionen mere og mere hans egentlige felt — tallet på hans sange løber op til 215 i alt — og det er som sangkomponist, at Lindblads navn lever endnu. Som sådan udmærker han sig ved en rigtstrømmende melodik, ved en fin poetisk åre, der rummer en mangfoldighed af forskellige stemninger — til sine bedste sange skrev han selv teksten — ved klassisk form og, sidst og ikke mindst, ved sit udprægede nationale fysiognomi. Med rette bærer han derfor navn af "Sveriges Schubert".

Kilder 
 

Komponister fra Sverige
Svenskere i 1800-tallet
Medlemmer af Kungliga Musikaliska Akademien
Personer fra Östergötland
Gunnar Thoroddsen

Gunnar Thoroddsen (født 29. december 1910, død 27. september 1983) var en islandsk jurist, diplomat og politiker fra Selvstændighedspartiet, der var Islands statsminister fra 8. februar 1980 til 26. maj 1983.

Gunnar Thoroddsen var borgmester i Reykjavík 1947-59, og Islands ambassadør i Danmark 1965-69.

Kilder 
 Althingi.is: Gunnar Thoroddsen (islandsk)

Jurister fra Island
Statsministre fra Island
Diplomater fra Island
Borgmestre fra Island
Islands ambassadør i Danmark
Michael Jan de Goeje

Michael Jan De Goeje (født 13. august 1836 i Dronrijp i Friesland, død 16. april 1909 i Leyden) var en hollandsk orientalist.

Efter 1854-60 at have studeret orientalske sprog i Leyden blev han bibliotekar ved Leydens Universitetsbibliotek og fuldendte her den af Reinhart Dozy begyndte katalog over dettes østerlandske håndskrifter. Fra 1866 var han ekstraordinær professor i arabisk ved Leydens Universitet og 1869-1906 ordentlig professor, fra 1869 var han medlem af Videnskabernes Akademi i Amsterdam. Han har udgivet mange arabiske geografiske værker; de fleste i Bibliotheca geographicorum arabicorum (8 bind, 1870-94), hvor særlig de ældste arabiske geografiske skrifter er samlede. Tidligere havde de Goeje udgivet Mémoires d'histoire et de géographie orientales (1862-64), hvoraf en anden omarbejdet udgave udkom 1886. Da den arabiske håndskriftsamling i biblioteket i Leyden var vokset stærkt i de senere år, udarbejdede han en ny Catalogus codicum arabicorum, hvoraf 1. del (af de Goeje og Houtsma) udkom 1888. de Goeje ledede ligeledes udgivelsen af Tabari (1879- 1901), ligesom han også har skrevet talrige afhandlinger i forskellige videnskabelige akademiers skrifter og i orientalske tidsskrifter, blandt andet et skrift om Oxus' gamle flodseng Amu Darja.

Kilder 

 

Orientalister fra Holland
Professorer fra Nederlandene
Ansatte ved Leidens Universitet
Bibliotekarer
Nederlændere i 1800-tallet
Nederlændere i 1900-tallet
Æresdoktorer ved University of Cambridge
Jóhann Hafstein

Jóhann Hafstein (født 19. september 1915, død 15. maj 1980), var en islandsk jurist og politiker, der var Islands statsminister fra 10 juli 1970 til 14 juli 1971.

Familie, uddannelse og arbejde 
Hafstein var søn af cand.jur. Júlíus Havsteen, der var sysselmand fra 1921 til 1956, og er kendt for at have oversat Herman Melvilles roman "Moby Dick" til islandsk. I 1934 tog Jóhann Hafstein studentereksamen fra gymnasiet i Akureyri, hvorefter han studerede jura ved Islands Universitet og bestod juridisk embedseksamen i 1938. Derefter videreduddannede han sig i folkeret ved University of London og studieophold i Danmark og Tyskland frem til 2. Verdenskrigs udbrud i efteråret 1939. I 1938 blev han gift med Ragnheiður Thors, datter af Haukur Thors (bror til statminister Ólafur Thors ) og Soffía Hafstein (datter af tidl. minister for Island Hannes Hafstein), og de fik tre sønner Haukur, Jóhann Júlíus og Pétur.

I 1952 blev Hafstein direktør for Útvegsbanki Íslands (Islands Fiskeribank).

Politisk karriere 
I 1935 etablerede han Vaka, der var en forening for demokratiske studerende, og blev Vakas første formand. Fra 1939 til 1942 var han formand for Heimdallur.

Han var medlem af Selvstændighedspartiet og sad i Altinget fra 1946 til 1978.

Bibliografi 
 1976 - Þjóðmálaþættir

Referencer

Eksterne henvisninger 
 althingi.is: Jóhann Hafstein (islandsk)

Jurister fra Island
Statsministre fra Island
Altingsmedlemmer
Emil Jónsson

Emil Jónsson (født 27. oktober 1902 i Hafnarfjördur, død 30. november 1986) var en islandsk politiker, der var formand for Islands Socialdemokratiske Parti (Alþýðuflokkinn) 1958-68.

Han sad i Altinget 1934-71 og var dets formand 1956-58. Emil Jónsson var minister i en række koalitionsregeringer 1944-49 og 1958-71, herunder udenrigsminister 1965-71. Han var Islands statsminister fra 23 december 1958 til 20 november 1959.

Ministerposter 
 Trafikminister 1944-47
 Trafik- og handelsminister 1947-49
 Stats-, fiskeri- og trafikminister 1958-59
 Fiskeri- og socialminister 1959-65
 Udenrigsminister 1965-71

Formandshverv 
 2. Næstformand for det samlede Alting 1934-37
 1. Næstformand for Altingets andetkammer 1942-44
 Formand for Altingets andetkammer 1942
 Formand for det samlede Alting 1956-58

Kilder 
 althingi.is: Emil Jónsson (islandsk) 

Statsministre fra Island
Ministre fra Island
Altingsmedlemmer
Personer fra Hafnarfjördur
Socialdemokrater fra Island
Ingeniører fra Island
Stefán Jóhann Stefánsson

Stefán Jóhann Stefánsson (født 20. juli 1894, død 20. oktober 1980), var Islands statsminister fra 4. februar 1947 til 6. december 1949. Han var medlem af Islands Socialdemokratiske Parti (Alþýðuflokkurinn).

Han sad i Altinget 1934-37 og 1946-53. Han var 1. Næstformand for Altingets nederste afdeling 1934-37. Stefánsson var socialminister 1939-41, udenrigs- og socialminister 1941-42 og stats- og socialminister 1947-49. Han var Islands ambassadør i Danmark 1957-65.

Kilder 
 althingi.is: Stefán Jóhann Stefánsson (islandsk)

Statsministre fra Island
Altingsmedlemmer
Socialdemokrater fra Island
Udenrigsministre fra Island
Islands ambassadør i Danmark
Steingrímur Steinþórsson

Steingrímur Steinþórsson (født 12. februar 1893 i Álftagerði ved Mývatn, død 14. november 1966) var en islandsk politiker fra Fremskridtspartiet, der var Islands statsminister 14. marts 1950 til 11. september 1953 som leder af en koalitionsregerning med Selvstændighedspartiet, hvis formand Ólafur Thors var periodens dominerende politiker og statsminister både før og efter Steinþórsson.

Steingrímur Steinþórsson var valgt til Altinget 1931-33, 1937-42 og 1946-59. Han var 1. næstformand for Altingets nederste afdeling 1947-1949 og formand for det samlede Alting 1949-50. Han var stats- og socialminister 1950-53, samt landbrugs- og socialminister 1953-56. På trods af sin fremtrædende stilling indenfor Fremskridtspartiet opnåede han aldrig at blive partiformand.

Kilder 
 Althingi.is: Steingrímur Steinþórsson (islandsk)

Statsministre fra Island
Altingsmedlemmer
Herman Sätherberg

Carl Herman Sätherberg (født 19. maj 1812 i Södermanland, død 2. januar 1897) var en svensk digter. 

Sätherberg blev student i Uppsala 1830, Dr. med. 1843 og 1847—79 forstander for det ortopædiske institut i Stockholm. Foruden en række mindre skrifter om gymnastikken og om det institut, han var knyttet til, er han optrådt som digter og har særlig besunget naturen. Han var i sin ungdom en ivrig jæger, udgav Skogsharpan, poetisk kalender för jägare (1836) og Jägarens vila (1838), og var tillige en ivrig botaniker, Blommorna vid vägen (4 hæfter, 1841—46). Han elskede naturen med en kærlighed, som forskaffede ham navn af "skogsångarn". Sätherbergs sværmeriske smådigte klinger fyldigst og renest, når de besynger det fugle- og blomsterliv, der rører sig i skov og om sø; hans digte, blandt hvilke Vintern rasat og Glad såsom fågeln hører til de mest yndede, har fået en vid udbredelse, og også hører hans forskellige vårsange til de mest sungne svenske sange. Hans Utflykter på havet, I—II (1845—46), fra en udflugt med korvetten Karlskrona til Middelhavet, viste hans naturglæde fra en ny side; men foruden sin naturbegejstrede digtning har han meddelt læseverdenen forskellige andre ikke fuldt så vellykkede digte; Blomsterkonungen (1879) til Linnés minde er det, som vandt størst bifald; hans lystspil og historiske skuespil forråder lige så lidt som hans dramatiske og episke digte nogen selvstændighed som digter eller personlighed; derimod har hans ældre romantiske digte Afhilda og flere interesse som vidnesbyrd om tidens smag, medens hans Lefnadsminnen (1896) har historisk interesse. En ny ændret udgave af hans ungdomsdigte foranstaltede han i Dikter, äldre och nyare, (I—II, 1862-63).

Kilder 

  

Digtere fra Sverige
Svensksprogede forfattere fra Sverige
Svenskere i 1800-tallet
Personer fra Södermanland
Kult (band)

Kult er navnet på flere bands:
 Kult (italiensk band), et black metal-band fra Italien
 Kult (polsk band), en rockgruppe fra Polen
The Eye (band)

The Eye er et musikalsk sideprojekt lavet i samarbejde mellem den franske black metal-musiker Vindsval, bedst kendt som frontmand for Blut aus Nord, og den norske musiker Tor-Helge Skei (også kendt som "Cernunnus"), der er bedst kendt som medstifter og mangeårigt medlem af bandet Manes.

Musikere 
 Vindsval - Alle instrumenter, vokal
 Tor-Helge Skei

Diskografi

Studiealbum 
 1997: Supremacy

Demoer 
 1996: Normanniska

Eksterne henvisninger 
 

Black metal-grupper
Musikgrupper fra Frankrig
Tyrkiets Grand Prix

Tyrkiets Grand Prix var et Formel 1-løb som blev arrangeret på Istanbul Park fra  til . I 2020 blev løbet igen arrangeret søndag den 15. november 2020 grundet ændringer i sæsonens kalender på baggrund af coronaviruspandemien.

Vindere af Tyrkiets Grand Prix
Frankrigs Grand Prix

Frankrigs Grand Prix (Grand Prix de France) var et Formel 1-løb som, med undtagelse af i 1955, blev arrangeret hvert år fra 1950 til 2008. De sidste 18 år blev løbet kørt på Magny Cours-banen i det centrale Frankrig.

Vindere af Frankrigs Grand Prix

Eksterne henvisninger 
 Officielle hjemmeside
Sarah Glerup

Sarah Glerup Kristensen (født 18. marts 1985) er en dansk politiker, tegneserietegner, kommunikationsmedarbejder og tidligere X Factor-deltager.

Opvækst og tidlig karriere 
Glerup er vokset op på Lolland. Allerede som otte-årig var hun politisk aktiv i skolen. 
I 2004 blev hun student fra Vordingborg Gymnasium. Det var med et karaktergennemsnit på 11,5 efter 13-skalaen,
senere angivet som Danmarks højeste det år.
Glerup er tegneserietegner og har modtaget Pingprisen i kategorien "Bedste danske nettegneserie" i 2014 for sin blog Det Sarahkastiske Hjørne.
Hun oversatte Alison Bechdels grafiske roman Bedemandens datter, der blev udgivet på dansk i 2008.

Glerup er uddannet cand.mag. i film og medievidenskab fra Københavns Universitet, og hun er ansat hos Enhedslisten som kommunikationsmedarbejder.

Politisk karriere 
Glerup var opstillet i Tårnbykredsen ved Folketingsvalget 2015, hvor hun fik 866 personlige stemmer i Københavns Storkreds.
Glerup blev 3. stedfortræder for partiet i kredsen.
Hun afløste Pelle Dragsted i Folketinget i forbindelse med hans korte orlov i april 2016.
Hun blev da det første folketingsmedlem, der var kørestolsbruger.

Deltagelse i X Factor 2016 

Glerup deltog i den danske udgave af X Factor i 2016.
Med Thomas Blachman som mentor nåede hun til andet liveshow. Hun sang blandt andet Goldfrapps "Strict Machine", Tom Waits' "Time", Stoffer & Maskinens "Vi to er smeltet sammen" og Depeche Modes "Enjoy the Silence".

Referencer 

Sangere fra Danmark
Deltagere i X Factor (Danmark)
Oversættere fra Danmark
Magistre fra Danmark
Folketingsmedlemmer i 2010'erne
Tidligere folketingsmedlemmer fra Enhedslisten
Politikere der er LGBT-personer
LGBT-personer
Soul to Squeeze

Soul To Squeeze er en sang skrevet og indspillet af det amerikanske rockband Red Hot Chili Peppers. Sangen blev indspillet under produktionen af bandets femte studiealbum, Blood Sugar Sex Magik, men først udgivet i 1993 i sammenhæng med udgivelsen af soundtracket til filmen Coneheads. Sangen blev genudgivet i 2003 på bandets Greatest Hits kompilations-album. 

Bandet optrådte for første gang med sangen i 1998, efter guitaristen, John Frusciantes, tilbagevenden til bandet.

Red Hot Chili Peppers
Herman Rydin

Herman Rydin henviser til:

 Herman Rydin (professor) (1822–1904) – svensk juridikprofessor
 Herman Rydin (generaldirektør) (1861–1930) – svensk embedsmand
Klinkrade

Klinkrade er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Klinkrade ligger omkring 14 kilometer sydøst for Bad Oldesloe, 17 kilometer sydvest for Lübeck og cirka 13 kilometer vest for Ratzeburg.

Eksterne kilder/henvisninger 

 
 Kommunens websted .
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Koberg

Koberg er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Koberg ligger omkring 32 km nordøst for Hamborg, 10 kilometer vest for Mölln og cirka 15 km sydvest for Ratzeburg.

Eksterne kilder/henvisninger 

 
 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Georg Bühler

Johann Georg Bühler (født 19. juli 1837 i Hannover, død 8. april 1898, druknet ved et ulykkestilfælde på Boden-søen) var en tysk sanskritforsker. 

Bühler studerede i Göttingen, Paris og London. Han blev 1861 assistent ved dronningen af Englands privatbibliotek, 1862 assistent ved universitetsbiblioteket i Göttingen, 1863 professor i orientalske sprog ved Elphinstone College i Bombay, 1864 professor i den gamle historie sammesteds, 1866 overtilsynshavende ved sanskritstudierne i Deccan College i Punah, hvor han sammen med Franz Kielhorn grundede Bombay Sanskrit Series. I 1867 vendte han tilbage til Elphinstone College, 1868 blev han skoleinspektør for den nordlige division (Guzerat); samme år blev det ham overdraget sammen med Kielhorn (siden 1870 alene) at opsøge sanskrithåndskrifter; begge dele besørgede han med stor energi og dygtighed. I løbet af 12 år forøgedes skolernes og elevernes antal til 2 1/2 gange så mange som ved hans tiltrædelse, og han skaffede den indiske regering og de europæiske biblioteker og museer flere tusinde håndskrifter, møntsamlinger, kobberplader og så videre. Fra 1881 var han professor i indisk filologi og oldtidskundskab i Wien. 

Blandt hans værker må nævnes: A Digest of Hindu Law (sammen med Raymond West) (1867—69, 3. oplag 1884), Pañatantra (1868—69, 4. oplag 1891), Āpastamba Dharmasūtra (I—II, 1868—71, 2. oplag 1892), Daçakumāracarita (I, 1873, 2. oplag 1889), Vikramānkadevacarita (1875), Three new Edicts of Açoka (1877), Pāïyalacchi (1878), oversættelser af Āpastamba og Gautama ("Sacred Books of the East" II), Vasishṭha og Baudhāyanạ (sammesteds XIV), Manu (sammesteds XXV), katalog over sanskrithåndskrifterne i Guzerat, og beretninger om hans rejser og fund (i Journal of the Royal Asian Society), Leitfaden für den Elementarkursus des Sanskrit (1883), talrige bidrag til Indian Antiquary, Epigraphia Indica, Zeitschrift der deutschen Morgenländischen Gesellschaft (blandt andet højst vigtige bidrag til læsningen og forståelsen af Açokas edikter), Zeitschrift für die Kunde des Morgenlandes, og Wien-akademiets skrifter (særlig vigtig Über das Leben des Jainamönches Hemacandra, 1889, og Die indischen Inschriften und das Alter der indischen Kunstpoesie, 1890); On the origin of the Indian Brāhma Alphabet (2. udgave 1898). Han grundlagde 1896 det store værk Grundriss der indoarischen Philologie und Altertumskunde, hvortil indologer i alle lande bidrog, og som efter Bühlers død lededes først af Kielhorn, senere af Heinrich Lüders og Jacob Wackernagel.

Kilder 

 

Indologer
Orientalister fra Tyskland
Professorer fra Tyskland
Ansatte ved Wiens Universitet
Tyskere i 1800-tallet
Liden sol (album)

Liden sol er det tredje studiealbum fra den danske sangerinde Helene Blum. Det blev udgivet i 2010 og blev godt modtaget af anmelderne.

Albummet indeholder fortolkninger af gamle danske sange og enkelte nye.
Sangen "Gennem marv og ben" er skrevet af Christian Juncker og Klaus Lynggaard til albummet. Teksten til "Det er hvidt derude" er skrevet af Steen Steensen Blicher i 1838 og den har en melodi skrevet af Thomas Laub i 1914. "Der er noget i luften" er skrevet af Vilhelm Gregersen i 1911. Teksten til "Spurven sidder stum bag kvist" er forfattet af Jeppe Aakjær i 1910, mens Thorvald Aagaard har skrevet melodien i 1915.

Spor 
 "Liden sol" - 2:14
 "Gennem marv og ben" (Christian Juncker, Klaus Lynggaard) - 3:37
 "Spurven sidder stum bag kvist" (Jeppe Aakjær, Thorvald Aagaard) - 3:15
 "Der er noget i luften" (Vilhelm Gregersen) - 3:10
 "Fryd dig, du Kristi brud" - 2:12
 "Decembernat" - 4:06
 "Julevise" - 3:15
 "Julefest" - 3:34
 "Ouverture (Det er hvidt herude)" (Steen Steensen Blicher, Thomas Laub) - 4:39
 "Sneflokke kommer vrimlende" - 1:01

Medvirkende 
 Helene Blum - vokal
 Harald Haugaard - violin
 Rasmus Zeeberg - guitar, mandolin
 Sune Hansbæk - guitar
 Kirstine Elise Pedersen - cello
 Tapana Varis - kontrabas, jødeharpe
 Torben Sminge - flygelhorn
 Sune Rahbek - percussion

Referencer 

Helene Blum-album
Album fra 2010